**ΔΕΛΤΙΟ ΤΥΠΟΥ**

 Η Περιφερειακή Διεύθυνση Εκπαίδευσης Κεντρικής Μακεδονίας σε συνεργασία με την Περιφερειακή Διεύθυνση Εκπαίδευσης Δυτικής Μακεδονίας διοργανώνουν για πρώτη φορά σε Περιφερειακό επίπεδο Διαδικτυακή Ημερίδα Επιμόρφωσης των Εκπαιδευτικών της Γ’ τάξης Γυμνασίου με θέμα: «Εφαρμογή του Σχολικού Επαγγελματικού Προσανατολισμού (Σ.Ε.Π.) στο πλαίσιο των Εργαστηρίων Δεξιοτήτων – Η Μετάβαση από το Γυμνάσιο στο επόμενο στάδιο εκπαίδευσης» την Τρίτη 31 Ιανουαρίου και ώρα 11:00**-**13.30 μέσω της πλατφόρμας Webex.

Η ημερίδα απευθύνεται στους/στις εκπαιδευτικούς που είναι υπεύθυνοι/ες για τη διδασκαλία των Εργαστηρίων Δεξιοτήτων στη Γ΄ τάξη Γυμνασίου και έχει σκοπό την ενημέρωση και επιμόρφωσή τους ως προς την Εφαρμογή του Σχολικού Επαγγελματικού Προσανατολισμού (Σ.Ε.Π.) στο πλαίσιο των Εργαστηρίων Δεξιοτήτων και την Υποστήριξη της Μετάβασης των μαθητών/τριών από το Γυμνάσιο στο επόμενο στάδιο εκπαίδευσης (ΓΕΛ, ΕΠΑΛ, Επαγγελματικές Σχολές)**.**

Παρακαλούνται οι ενδιαφερόμενοι/ες να επικοινωνήσουν με τον/την Διευθυντή/ντρια της σχολικής μονάδας στην οποία υπηρετούν, προκειμένου να τους κοινοποιηθεί ο σύνδεσμος παρακολούθησης.

Η συμμετοχή είναι προαιρετική και χωρίς δαπάνη για το δημόσιο.